Narodna skupština
20130130

Pošto je Narodna skupština obavila pretres Predloga zakona o podsticajima u poljoprivredi i ruralnom razvoju u načelu i u pojedinostima, prelazimo na odlučivanje. Stavljam na glasanje Predlog zakona o podsticajima u poljoprivredi i ruralnom razvoju, u načelu. Molim Narodnu skupštinu da se izjasni. Zaključujem glasanje i saopštavam: za – 140, protiv – 37, uzdržanih – nema, nije glasalo devet, od ukupno 186 narodnih poslanika. Konstatujem da je Narodna skupština prihvatila Predlog zakona, u načelu. Pre prelaska na odlučivanje o amandmanima, podsećam vas da su pisanim putem amandmane povukli narodni poslanici: zajedno Radmila Gerov, Judita Popović i Kenan Hajdarević, kojim su predložili da se posle člana 14. dodaju novi naslov iznad člana i član 14b; zajedno Snežana Bogosavljević Bošković i Zoran Kasalović, kojim su predložili da se posle člana 27. dodaju novi naslov iznad člana i član 27a; Marijan Rističević, koji je podneo na čl. 8, 15, 16, 18, 19, 21, 22, 23, 24, 25, 26, 27, 28. i 29.